**Ambercon søger ingeniør**

Ambercon søger en ingeniør til at indgå i Projektafdelingen. Her kunne vi godt skrive en masse flotte ord om os selv og en lang liste med floskler som at vi forventer du er ”*agil*”, ”*forandringsparat*”, ”*har det rette* *mindset*” og ”*kan holde* *mange bolde i luften*”. Det har vi ikke tænkt os at gøre – for skåret ind til benet, så handler det om at vi sammen skaber rammerne for et arbejdsliv hvor du trives og bringer din motivation og dine kompetencer i spil. Hvad vi tilbyder og hvad vi håber du kan bringe, kan du læse mere om nedenfor.

**Vi tilbyder:**

* Uformel ledelse i øjenhøjde, med fokus på din trivsel og på støtte til din læring og de mange spændende, faglige udfordringer hverdagen består af.
* En kollega-gruppe bestående af 5 dejlige ingeniører med forskellig baggrund, hvor der i gruppen lægges vægt på et godt kollegaskab, faglig sparring og hjælpsomhed.
* En proces hvor du vil være med i hele fasen, fra tidlig involvering med kunder og rådgivere, til design og produktudførelse. Med andre ord kan du tydeligt se resultatet af dit arbejde.
* Projekter i alle størrelser, fra industrihaller til komplekse højhus-byggerier.
* Og meget mere som vi ser frem til at fortælle om på et personligt møde.

**Forventninger til dig:**

* Du elsker at skabe noget, og brænder for at arbejde med konstruktion og statik. Du er god til at holde orden i dit arbejde, er tilpas detaljeret samtidig med at du skaber fremdrift i din opgaveløsning.
* Du forstår vigtigheden af at være del af en kæde hvor dit output skal være let forståeligt og overskueligt for de næste i kæden.
* Personligt er du ydmyg, ivrig efter at lære og bidrage, og har humor. Du kan indgå i samspil med forskellige faggrupper og persontyper.
* Udover ovenstående har du naturligvis en ingeniøruddannelse indenfor byggeteknik og evt. erfaring fra lignende jobs.

Lyder det spændende? så kan det være at det lige netop er dig der skal være vores nye kollega.

Send din ansøgning, på dansk, til afdelingsleder for Teknik og Ingeniør: Allan Hauge Pedersen, [ahp@ambercon.dk](mailto:ahp@ambercon.dk) inden 15.03.2024.

Har du spørgsmål til jobbet i øvrigt, så ring til Allan på 24 64 00 19.

Vi ser frem til at høre fra dig!

Læs mere om Ambercon og se alle vores spændende referencer på [www.ambercon.dk](http://www.ambercon.dk)